**Chiba** (jap. 千葉市, *Chiba-shi*) on Japanin Chiban prefektuurin pääkaupunki ja suurin kaupunki. Se sijaitsee Honshūn saarella Kantōn alueella Tokionlahden rannalla noin 40 kilometriä Tokion metropolista itään. Kaupungissa on 965 006 asukasta (vuonna 2014) ja sen pinta-ala on 272,08 neliökilometriä. Se on yksi Japanin virallisista suurkaupungeista ja Kantōn alueen tärkeimmistä satamakaupungeista. 

Suurin osa kaupungista on asuinaluetta, mutta rannalla on jonkin verran tehtaita ja varastoja. Makuharin alue on kaupungin pääasiallinen kauppa-alue, ja siellä sijaitsee myös Makuhari Messe.

Kaupungissa järjestetään vuosittain suuri katuviestikilpailu Chiba Ekiden.

Historia
--------

Ensimmäiset kirjalliset merkinnät Chibasta ovat Heian-kaudelta, kun Taira Tsuneshige muutti nykyisen Chiban alueelle ja julisti itsensä Chiban yksinvaltiaaksi (jap. 千葉介). Hän hallitsi aluetta, joka nykyään tunnetaan Chiban kaupunkina. Hänen jälkeläisensä alkoivat käyttää Chibaa sukunimenään ja heidän valta-asemansa alueella jatkui Muromachi-kaudelle asti. Kamakura-kaudella Chiba Tsunetane auttoi Minamoto Yoritomoa perustamaan Kamakura-bakufun. Tämä nosti Chiba-klaanin tärkeäksi Kamakura-bakufun sisällä. Chiba Tsunetane rakensi Inohanan linnan ja muutti päämajansa Ōjin linnaan.*lähde?*

Chiba-klaanin vaikutusvalta väheni Kantōn alueella käytyjen sotien seurauksena Nanboku-chō-kaudella ja Muromachi-kaudella. 1500-luvulla Chiba-klaanin palvelijaklaani Hara-klaani nousi valtaan alueella. Sengoku-kaudella Hara-klaanin syrjäytti Yoshiaki Ashikaga ja pian Sakai-klaani syrjäytti Yoshiaki Ashikagan. Sakai-klaani oli yksi Satomi-klaanin palvelijaklaaneista. Lopulta Toyotomi Hideyoshi murskasi molemmat Chiba-klaanin ja Sakai-klaanin.*lähde?*

Edo-kaudella sekä Oyumi-klaani että Sakura-klaani hallitsivat alueella. Osa alueesta taasen oli suoraan Tokugawa-bakufun alaisuudessa.

Meiji-restauraation myötä klaanijärjestelmä poistettiin ja tilalle luotiin Chiban prefektuuri, jonka pääkaupungiksi Chiban kaupunki muodostui.

Aluejako
--------

Chiban suuralueet
Chiba jakautuu kuuteen suuralueeseen. Niistä asukasluvultaan suurin on kaupungin ydinalueen käsittävä Chūō-ku, pinta-alaltaan vuorostaan Wakaba-ku. 

Chiban suuralueet| Nimi | Japaniksi | Pinta-ala (km²) | Asukasluku (2017) | Väestötiheys (as./km²) |
| --- | --- | --- | --- | --- |
|  Chūō-ku | 中央区 | 44,70 | 207 267 | 4 637 |
|  Hanamigawa-ku | 花見川区 | 34,19 | 178 651 | 5 225 |
|  Inage-ku | 稲毛区 | 21,22 | 160 845 | 7 580 |
|  Midori-ku | 緑区 | 66,25 | 128 216 | 1 935 |
|  Mihama-ku | 美浜区 | 21,20 | 148 432 | 7 002 |
|  Wakaba-ku | 若葉区 | 84,21 | 150 445 | 1 787 |

Väestö
------

Chiban katua.
Chiba Urban Monorailin juna.
Vuonna 2014 kaupungin väkiluku oli 965 006 ihmistä ja pinta-ala 272,08 neliökilometriä. Kaupungin väestötiheys oli siten 3 547 asukasta neliökilometrillä.

Liikenne
--------

Chibaa palvelee kaksi lentoasemaa: Naritan kansainvälinen lentoasema sekä Tokion kansainvälinen lentoasema. Naritan lentoasema tunnettiin vuoteen 2004 asti nimellä Tokion uusi kansainvälinen lentoasema, jolloin se muutettiin Naritaksi lentoaseman sijaitessa toisessa prefektuurissa ja yli tunnin matkan päässä Tokiosta nopeimmalla junalla.

Chiba Urban Monorail kulkee koko kaupungin halki. Lisäksi kaupungissa on kaksi suurta rautatieasemaa, Chiba ja Soga.

Urheilu
-------

Chiba on usean ammattiurheilujoukkueen kotikaupunki:

| Joukkue | Urheilulaji | Liiga | Kotikenttä | Perustettu |
| --- | --- | --- | --- | --- |
| Chiba Lotte Marines | Baseball | Tyynenmeren liiga | Chiba Marine Stadium | 1950 |
| JEF United Ichihara Chiba | Jalkapallo | J. Liiga | Ichihara Rinkai Studium,  Fukuda Denshi Arena | 1946 |

Ystävyyskaupungit
-----------------

Chiballa on useita ystävyyskaupunkeja:

* Yhdysvallat Houston, Texas, Yhdysvallat
* Kanada North Vancouver, Brittiläinen Kolumbia, Kanada
* Sveitsi Montreux, Sveitsi
* Kiina Tianjin, Kiinan kansantasavalta
* Kiina Wujiang, Kiinan kansantasavalta
* Paraguay Asunción, Paraguayn tasavalta
* Filippiinit Quezon City, Filippiinien tasavalta

Lähteet
-------

1. ↑  市長プロフィール 千葉市役所.  Arkistoitu 12.7.2014. Viitattu 30.6.2014.
2. 1 2 3  平成25年全国都道府県市区町村別面積調 千葉県 国土交通省国土地理院.  Arkistoitu 8.8.2014. Viitattu 30.6.2014.
3. 1 2 3  千葉市の統計情報トップページ 千葉市役所. Viitattu 30.6.2014.
4. 1 2 3 4  千葉市のプロフィール 千葉市役所. Viitattu 30.6.2014.
5. ↑  推計人口 千葉市役所. Viitattu 25.04.2017.
6. ↑  平成28年全国都道府県市区町村別面積調 千 葉 県 Geospatial Information Authority of Japan.  Arkistoitu 26.4.2017. Viitattu 25.04.2017.

Aiheesta muualla
----------------

* Kuvia tai muita tiedostoja aiheesta **Chiba** Wikimedia Commonsissa

* 

* Matkaopas aiheesta Chiba Wikivoyagessa (englanniksi)
* Chiban verkkosivut (japaniksi)
* Chiban verkkosivut (Arkistoitu – Internet Archive) (englanniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Chiban prefektuuri |
| --- |
|  |
| Kaupungit | 
* Abiko
* Asahi
* Chiba (pääkaupunki)
* Chōshi
* Funabashi
* Futtsu
* Ichihara
* Ichikawa
* Inzai
* Isumi
* Kamagaya
* Kamogawa
* Kashiwa
* Katori
* Katsuura
* Kimitsu
* Kisarazu
* Matsudo
* Minami-Bōsō
* Mobara
* Nagareyama
* Narashino
* Narita
* Noda
* Ōami-Shirasato
* Sakura
* Sanmu
* Shiroi
* Sodegaura
* Sōsa
* Tateyama
* Tōgane
* Tomisato
* Urayasu
* Yachimata
* Yachiyo
* Yotsukaidō

 |  |
|  |
| Kunnatpiirikunnittain | **Awan piirikunta** (Kyonan) · **Chōsein piirikunta** (Chōnan · Chōsei · Ichinomiya · Mutsuzawa · Nagara · Shirako) · **Inban piirikunta** (Sakae · Shisui) · **Isumin piirikunta** (Onjuku · Ōtaki) · **Katorin piirikunta** (Kōzaki · Tako · Tōnoshō) · **Sanbun piirikunta** (Kujūkuri · Shibayama · Yokoshiba-Hikari) |

 |